Ето коя актриса ще изиграе Людмила Живкова | Варна
Животът и личността на Людмила Живкова винаги са били обвити в тайна. Независимо от честите си публини появи и срещата с хората, за дъщерята на Тодор Живков не се знае много. И до днес се разказват истории за това каква е била тя. Завесата коя всъщнст е била Людмила Живкова ще повдигне Деси Тенекеджиева. Актрисата и продуцент ще изиграе ролята на Живковата дъщеря във филм, чиито снимки вече са започнали. Тенекеджиева публикува снимки във фейсбук, преобразена като Людмила Живкова и естествено предизвика голям интерес в света на родното кино. „Като продуцент обичам не само сигурността, но и да експериментирам. Като актриса обожавам предизвикателствата. А като отявлена антикомунистка ще ми бъде повече от любопитно да вляза в образа на тази изключителна жена с различна от моята политическа идеология“, написа актрисата. Деси Тенекеджиева разкрива още малко за филма с коментара си: „Жена родена в неподходящо за нея историческо време… Жена, претърпяла пълна духовна трансформация… Жена- дъщеря на баща си, но и на Ванга, Рьорих, Сай Баба… Жена не можеща по никакъв начин повече да живее там и тогава… Жена огън, вятър и дух. Людмила. Очаквайте неочакваното…“.